《读史 其十六》
清代·殷岳

太姒殊风轨，徽音不可属。伏波有小女，亹亹多仪则。

正位长椒宫，揲然加谨肃。裳衣大练裙。无所于缘饰。

建初爵诸舅，危言念倾覆。乐以贵人下，知于身取节。

先臣遗家训，天姓光竹帛。维先之以善，后乃报其德。

作者简介：（1603—1670）明末清初直隶鸡泽人，字宗山，一字伯岩，又字伯子。明崇祯三年举人。清顺治初任江苏睢宁知县，申涵光遗书劝之归，遂辞官回乡。工诗，不喜律体，所作唯古体。与涵光、张盖并称畿南三才子。后客死福州。有《留耕草堂诗》。